kardosdrur/scandi-wiki huggingface dataset:
Zhou Youguang

Zhou Youguang (; født 13. januar 1906 i Changzhou i provinsen Jiangsu i Kina, død 14. januar 2017 i Beijing) var en kinesisk lingvist som ofte kaldes "pinyins fader", altså den fastlandskinesiske officielt normative romaniseringsmetode af kinesisk skrift.

Liv og virke

Baggrund 
Zhou flyttede i ung alder med sin familie til Suzhou, og begyndte senere at studere ved Saint John's University i Shanghai (1923), hvor han tog hovedeksamen i økonomi men også tog kurser i lingvistik. Han afbrød i 1925 under 30. maj-bevægelsen og studerede så i kort periode ved Guanghua-universitetet, hvorfra han blev udeksamineret i 1927. Zhou var så en periode udvekslingsstudent i Japan.

Karriere 

Han arbejdede så som bankier og økonom udenlands (for det meste i New York City), men vendte hjem til Shanghai i 1949 efter at Folkerepublikken Kina var blevet oprettet.

I 1955 blev han udnævnt af regeringen til at lede en komite som skulle reformere det kinesiske sprog i den hensigt at tilrettelægge for bedre bekæmpelse af analfabetismen. Mens andre komitéer havde til opgave at fremme standardkinesisk som nationalt referencesprog og for at forenkle de kinesiske skrifttegn, skulle Zhous komité udvikle et bedre romaniseringssystem. Opgaven tog tre års intensivt arbejde. Pinyin blev Folkerepublikkens officielle romaniseringssystem i 1958. Det tjener kun som udtalerettesnor, og ikke som et alternativt skriftsprog.

Under kulturrevolutionen blev Zhou, som så mange andre intellektuelle, tvunget til at flytte ud på landet for at blive "omskolet". Han tilbragte to år i en arbejdslejr.

Efter 1980 samarbejdede Zhou med Liu Zunqi og Chien Wei-zang om at oversætte Encyclopædia Britannica til kinesisk.

Zhou fortsatte sit forfatterskab og publicistiske virksomhed også senere. Blandt hans værker er Zhongguo Yuwen de Shidai Yanjin 中国语文的时代演进, oversat til engelsk af Zhang Liqing og publiceret i 2003 som The Historical Evolution of Chinese Languages and Scripts. Efter 2000 har han skrevet mindst ti bøger, men ikke alle er belevet publiceret, på grund af problemer med den kinesiske censur. Han udviklede sig til en forkæmper for politisk reform og kritiker af Kinas kommunistiske partis angreb på traditionel kinesisk kultur da det kom til magten.

Litteratur

Referencer

Eksterne henvisninger 
 Centenarian scholar Zhou Youguang's blog (百岁学人周有光的博客)

Personer fra Kina
Lingvister
Økonomer
Oversættere
Hundredårige
Crêpe

Crêpe eller crepe er en tynd pandekage lavet af hvedemel eller boghvedemel. Ordet stanmer fra Frankrig, hvor crêpes spises som hovedmåltid, fx med champignon, smeltet ost, skinke eller spejlæg. Eller som dessert med sukker, Nutella, bær eller appelsiner.

Crêpes Suzette er en klassisk fransk dessert, som består af tynde pandekager vendt i en flamberet og endnu varm appelsinsauce. 

I Danmark er dessertpandekager med syltetøj og/eller is og/eller strøet sukker populære.

Tilberedning 
Crêpe bliver bagt på en pande af en dej der består af hvede, sukker, æg, mælk og margarine eller smør.. Dejen hældes jævnt over hele panden. Hvis dejen ikke er tynd nok, eller panden er for varm, bliver pandekagen for tyk. Hver side steges hhv. et og halvandet til de er lysebrune.
Søde crêpes bliver spist som dessert og morgenmad fyldt med sukker eller Nutella. De kan fyldes med sirup, flødeskum og is. De kan raffineres med flambering som (crepes suzette).

Madpandekager bliver lavet af  boghvedemel osv. og bliver spist til frokost og aftensmad med kød og grøntsager.

Noter 

Pandekager
Ewald August König

Ewald August König (født 22. august 1833 i Barmen, død 9. marts 1888 i Köln) var en tysk roman- og novelleforfatter. 

Han var først ved handelen og arbejdede som forretningsfører i Elberfeld, men da nogle humoristiske noveller og skitser af soldater- og købmandslivet (under pseudonymet Ernst Kaiser) straks vandt stærkt bifald, besluttede han at blive forfatter. Han udfoldede en stor produktivitet. 1864—92 udkom der ikke mindre end 152 bind fra hans hånd, deraf omtrent 20 efter hans død. Hans bøger er for en stor del kriminalromaner, spændende, men hans opfindsomhed holder ikke mål med hans frodighed. Nogle af hans mest yndede bøger er: Die Geheimnisse einer grossen Stadt, Durch Kampf zum Frieden, Dämon Gold, Das Kind des Wucherers og Der Sohn des Sträflings.

Kilder 

  

Krimiforfattere
Romanforfattere fra Tyskland
Novelleforfattere fra Tyskland
Tysksprogede forfattere
Tyskere i 1800-tallet
Homonuklear

Homonukleare molekyler indeholder kun ét grundstof, dog indeholder molekylet flere atomer. Mange af molekylerne i vores atmosfære er homonukleare, molekyler som brint (H2), ilt (O2), kvælstof (N2) og ozon (O3) er homonukleare. Homonukleare molekyler inddeles i kategorier efter antallet af atomer i molekylet: Diatomiske homonukleare molekyler består af 2 atomer, triatomiske homonukleare molekyler består af 3 atomer, og tetratomiske homonukleare molekyler består af 4 atomer, såsom gul arsen eller hvidt fosfor.

En allotrop er i en forstand alle homonukleare molekyler. Mange grundstoffer har flere allotropiske former. I hverdagen ser vi allotroper som diamant og grafit, der begge består af kulstof.

Se også 
 Heteronuklear

Referencer 

Kemi
Uorganisk kemi
Alvaro Verwey

Alvaro Verwey (født den 12. januar 1999) er en surinamsk fodboldspiller, som tidligere har været på kontrakt i den danske 1. divisionsklub Vejle Boldklub.

Referencer

Eksterne henvisninger 

Fodboldspillere fra Vejle Boldklub

Fodboldspillere fra Surinam
Personer fra Paramaribo (by)
Hugo König

Hugo König (født 12. maj 1856 i Dresden, død 27. juli 1899 sammesteds) var en tysk maler. 

König, der var elev i Münchens Akademi under Löfftz, Lindenschmit og Seitz, medlem af Münchens Secession og flittig deltager i dennes udstillinger, hørende til den fremskredne Dachauermalerkoloni, var en meget lovende kunstner, hvis dygtige og selvstændige landskabskunst er et barn af det nyere münchenske friluftsmaleri; han malede også genrebilleder. Betydelige arbejder er: På hjemvejen, Vanskelig passage, Kanal i Delft og Aften ved dammen (1898).

Kilder 

  

Landskabsmalere
Malere fra Tyskland
Tyskere i 1800-tallet
Personer fra Dresden
Heteronuklear

Heteronukleare molekyler, er molekyler der indeholder to eller flere forskellige grundstoffer. Flere af molekylerne i vores atmosfære er heteronukleare molekyler som carbondioxid (CO2) og vand (H2O). I vores hverdag bruger vi også heteronukleare molekyler, som saltsyre (HCl).

Eksempler

Diatomiske heteronukleare molekyler 
 Kulilte, CO
 Saltsyre, HCl

Triatomiske heteronulkeare molekyler 
 Carbondioxid, CO2
 Vand, H2O

Se også 
Homonuklear

Eksterne henvisninger 

Kemi
Uorganisk kemi
Molekyler
Anton Seitz

Anton Seitz henviser til:

 Anton Seitz (maler) (1829-1900) – tysk maler
 Anton Seitz (teolog) (1869-1951) – tysk romerskkatolsk teolog
Lifeplus Wahoo

Lifeplus Wahoo er et cykelhold for kvinder, baseret i Storbritannien. Holdet blev etableret i 2016.

Holdet i 2023

Referencer 

Cykelhold fra Storbritannien
Cykelhold for kvinder
Ludwig Lindenschmit

Ludwig Lindenschmit henviser til:

 Ludwig Lindenschmit den ældre (1809-1893) – tysk arkæolog
 Ludwig Lindenschmit den yngre (1850-1922) – tysk arkæolog
Vuelta a San Juan 2017

Vuelta a San Juan 2017 var den 35. udgave af det argentinske landevejscykelløb i provinsen San Juan. Løbet foregik i perioden 23. til 29. januar 2017. Løbet var en del af UCI America Tour 2017 og var i kategorien 2.1. Den samlede vinder af løbet blev Bauke Mollema fra .

Hold

Etaperne

1. etape

2. etape

3. etape

4. etape

5. etape

6. etape

7. etape

Trøjernes fordeling gennem løbet

Resultater

Referencer

Eksterne henvisninger 

 
 

2017
Cykelløb i 2017
Kongens valg

Kongens valg (norsk titel: Kongens nei) er et norsk historisk drama co-produceret af Nordisk Film. Filmen var udvalgt som Norges kandidat til Academy Awards i kategorien "Bedste ikke-engelsksprogede film" 2017 Filmen er baseret på historiske begivenheder, men fortier, at kronprins Olav var på parti med appeasement-linjen. Han lod sig overtale af sine sejlervenner om, at det bedste var at tage tilbage til Oslo, og dagen før kong Haakon og regeringen forlod Tromsø med kurs for Storbritannien, gik kronprins Olav til sin far og regeringen med anmodning om at få lov til at rejse hjem til hovedstaden. Det nægtede de, mens filmen fortæller en anden historie.

Handling 

Kongens valg udspiller sig i Norge april 1940, da tyske krigsskibe var på vej til at angribe Norge. Kampen mellem den tyske krydser Blücher og Oscarsborg Fæstning i Oslofjorden endte med, at skibet blev sænket. Den norske regering og kong Haakon 7. fik sig præsenteret et ultimatum af den tyske udsending Curt Bräuer. De måtte vælge mellem kapitulation eller krig. Kongen valgte i samråd med regeringen at sige nej til de tyske krav. Beslutningen var især vanskeligt, da den kunne koste mange norske liv. Tyskerne forsøgte at få ram på kong Haakon og hans familie, som oplevede en dramatisk flugt.

Centrale roller 
Jesper Christensen som Kong Haakon VII
Anders Baasmo Christiansen som Kronprins Olav
Tuva Novotny som Kronprinsesse Märtha
Lage Kongsrud som Prins Harald
Karl Markovics som Curt Bräuer
Katharina Schüttler som Anneliese Bräuer
Juliane Köhler som Diana Müller
Erik Hivju som oberst Birger Eriksen
Arthur Hakalahti som Fredrik Seeberg

Referencer

Eksterne henvisninger 

 
 Kongens nei, trailer Filmweb 
 Kongens valg, trailer Nordisk Film 
 Kongens nei, teasertrailer 
 Jesper Christensen er Kong Haakon VII i Kongens nei Nordisk Film Norge / 
 Slaget i Drøbaksundet ved Oscarsborg fra Kongens valg

Norske film fra 2016
Film instrueret af Erik Poppe
Film om 2. verdenskrig
Norges historie
Dramafilm fra Norge
Biografiske film fra Norge
Historiske film
Krigsfilm
Actionfilm fra Norge
Lindenschmit

Lindenschmit er et tyskt efternavn, der henviser til blandt andre:

 Johann Lindenschmit (1771-1845) – tysk tegner, stikker, medaljør og møntgravør
 Ludwig Lindenschmit den ældre (1809-1893) – tysk arkæolog
 Ludwig Lindenschmit den yngre (1850-1922) – tysk arkæolog
 Wilhelm Lindenschmit den ældre (1806-1848) – tysk historiemaler
 Wilhelm Lindenschmit den yngre (1829-1895) – tysk historiemaler

Efternavne
Anton Seitz (maler)

Anton Seitz (født 23. januar 1829 i Roth am Sand ved Nürnberg, død 27. november 1900 i München) var en tysk maler.

Seitz, der væsentlig blev uddannet og virkede i München, har malet en mængde overmåde fint og sikkert udførte små genrebilleder med emner fra samtidens småborger- og bondeliv. I Tyskland ynder man — efter hele hans fremstillingssæt — at kalde ham "Tysklands Meissonier". Kendte arbejder er: Kapucinermunk (1883, Leipzigs museum), Farende svende (Münchens nye pinakotek), Tiggermusikanten og hans datter, Keglebane (1866), Dilettantkvartet etc.

Kilder 

 

Malere fra Tyskland
Tyskere i 1800-tallet
Ludwig von Löfftz

Ludwig von Löfftz (født 21. juni 1845 i Darmstadt, død 4. december 1910 i München) var en tysk maler. 

Særlig uddannelsen på Münchens Akademi fik stor betydning for hans kunst; under Diez førtes han hen mod studiet af ældre kunst (Quinten Matsys), for eksempel Gerrighed og elskov (1879). I 1880 blev han professor ved, 1891 direktør for Akademiet i München. Han slog igennem med Spadseretur (1873); et hovedværk er Pietà (1883, Münchens nye Pinakotek). Andre værker er: Orgelspillende kardinal (Franz Liszt), Marias himmelfart (domkirken i Freising), Orfeus og Eurydike (1898; Münchens nye Pinakotek), Erasmus (Stuttgarts galleri); han deltog i freskoudsmykningen i rådhussalen i Landshut.

Kilder  

 

 

Personer fra Darmstadt
Historiemalere
Malere fra Tyskland
Tyskere i 1800-tallet
Tyskere i 1900-tallet
Alexander Maximilian Seitz

Alexander Maximilian Seitz (født 1811 i München, død 18. april 1888 i Rom) var en tysk maler. Han var far til Ludwig Seitz, bror til Franz von Seitz og farbror til Rudolf von Seitz.

Seitz, der var elev af Cornelius, gjorde lykke med Josef solgt af brødrene (1839) og nogle fresker efter Hess til Allerheiligenkirche i München, tog fra 1835 ophold i Rom og kom her under Overbecks indflydelse. Af Seitz' værker, der har den nazarenske skoles præg, fremhæves: Den fortabte søns hjemkomst (Santissima Trinità dei Monti, Rom), De fem kloge og de fem dårlige jomfruer (sammesteds), Mater amabilis og Katharina af Alexandria båren af engle over havet.

Kilder 
 
  

Historiemalere
Malere fra Tyskland
Tyskere i 1800-tallet
Personer fra München
Ludwig Seitz (maler)

Ludwig (eller Ludovico) Seitz (født 11. juni 1844 i Rom, død 11. september 1908 i Albano) var en tysk maler. Han var søn af Alexander Maximilian Seitz.

Seitz, der var elev af faderen, Overbeck med flere, er gået lignende veje som faderen. Han har i Rom (hvor han blev direktør for det vatikanske galleri) malet fresker i forskellige kirker (domkirkens kor i Treviso, dekoreringen af sakramentkapellet og kor i Loretos valfartskirke).  Seitz har udsmykket fyrsten af Fürstenbergs slot ved Bodensøen, udført forskellige oliemalerier af religiøst indhold (Ecce Homo med mere) og også været virksom som illustrator.

Kilder  

  

Malere fra Tyskland
Tyskere i 1800-tallet
Tyskere i 1900-tallet
Personer fra Rom
Rudolf von Seitz

Rudolf von Seitz (født 15. juni 1842 i München, død 19. juni 1910 sammesteds) var en tysk maler og tegner. Han var brodersøn af Alexander Maximilian Seitz.

von Seitz var elev af faderen Franz von Seitz og af Piloty. Fra oliemaleriets staffelibilleder (genremalerier som Peter Vischer foreviser Sebaldusgraven) vendte han sig snart mod den dekorative kunst. På dette område har han været overordentlig virksom: facademalerier, kunstindustrielle udkast, adresser og lignende, vægdekorationer, ofte holdt i den af von Seitz så yndede lidt grovkornede tyske senrenaissancestil, i restauranter og andre bygninger i München, endvidere mange illustrationer, således de fantasifulde, men overlæssede og ikke altid smagfulde randprydelser, vignetter og lignende til pragtudgaverne af Schillers Glocke og Goethes Faust (med tekstillustrationer af Liezen-Mayer) o. s. fr.

Kilder  

 

Malere fra Tyskland
Tyskere i 1800-tallet
Personer fra München
Ludwig Seitz

Ludwig Seitz henviser til:

 Ludwig Seitz (maler) (1844-1908) – tysk maler
 Ludwig Seitz (læge) (1872-1961) – tysk gynækolog og fødselshjælper
Rudolf Seitz

Rudolf Seitz henviser til blandt andre:

 Rudolf von Seitz (1842-1910) – tysk maler og tegner
 Rudolf Seitz (1934-2001) – tysk kunstpædagog
Alexander Seitz

Alexander Seitz henviser til:

 Alexander Seitz (læge) (omtrent 1470-omtrent 1544) – tysk læge og dramatiker
 Alexander Maximilian Seitz (1811-1888) – tysk maler
Klaus Eskildsen

Klaus Eskildsen er en tidligere dansk fodboldspiller og anfører i Vejle Boldklub. Han har spillet 240 kampe for klubben og scorede syv mål. Han fik sin debut mod BK Frem i 1993 og stoppede sin karriere i 2003. Han spillede i alt 107 kampe i landets bedste række for VB i perioden 1995-2002.

Han er (pr. 2017) minoritetsaktionær i 1. divisionsklubben Vejle Boldklub igennem sit holdingselskab Klaus Eskildsen Holding ApS. Derudover har han en position som næstformand i bestyrelsen for Vejle Boldklub.

Referencer

Eksterne henvisninger 
 

Fodboldspillere fra Vejle Boldklub
Fodboldspillere fra Danmark
Bizkaia-Durango

Bizkaia-Durango (UCI holdkode: BDP) er et professionelt cykelhold, baeret i Spanien, der konkurrerer i elite landevejscykelløb som f.eks. UCI Women's Road World Cup.

Holdet

2018

Referencer

Cykelhold fra Spanien
Cykelhold for kvinder
Strandløg

Strandløg (Urginea maritima) vokser ved Middelhavets kyster bl.a. i Portugal og på De Kanariske Øer og tilhører strandløgs-slægten under asparges-familien.

Egenskaber 
Løgene har rød eller hvid skal, et tværsnit på op til 30 cm, og kan veje op mod 2,5 kg.

Den midterste løgskal mister omkring 80 pct af sin vægt når det skæres op og tørres i solen. De op til 5 milimeter tykke dele er hvidgule, hornede og gennemsigtige. De har ingen fremtrædende lugt, men en bitter og ubehagelig smag.

Det tørrede materiale indeholder ca. 3 pct.kalciumoxalat, glykosiderne scillitin, scillidiuretin og scillaren, samt et farveløst amorft kulhydrat, sinistrin, der findes i divergerende mængder fra 2 til 20 pct. Indholdet af disse stoffer er størst i efteråret, mens sukkerindholdet i foråret er op til 22 pct.

Anvendelse 
Stoffer fra strandløget har haft medicinsk anvendelse som hjertestyrkende, slimløsende og vanddrivende præparat.
De røde løg, eller ekstrakt fra disse, kan i fersk tilstand anvendes som naturlig rottegift.
I mellemøsten bruges strandløg til markering af markskel, da løget med de dybe rødder overlever pløjning og tørke, og er svær at flytte. Sidst på sommeren markerer blomsterstandene skellet op til pløje- og såsæsonen.

Eksterne henvisninger 

USDA Plants Profile
Uses of Red Squill
Wildflowers of israel

 
Løg-slægten
Asparges-familien
Asparges-ordenen
People's Choice Classic 2017

People's Choice Classic 2017 var den 12. udgave af criteriet People's Choice Classic i Adelaide, Australien. Løbet blev kørt som et optaktsløb til Tour Down Under 2017 og blev arrangeret 15. januar 2017. Det blev vundet af Caleb Ewan fra  foran Sam Bennett og Peter Sagan, begge fra .

Hold og ryttere

Danske ryttere
Lars Bak kørte for 
Michael Valgren kørte for 
Mads Pedersen kørte for

Resultater

Referencer

Eksterne henvisninger

 

People's Choice Classic
Cykelløb i 2017
UnitedHealthcare Women's Team

UnitedHealthcare Women’s Team var et professionelt cykelhold for kvinder, der var organiseret af Momentum Sports Group, og var baseret i USA. Holdets hovedsponsor var UnitedHealth Group. Holdet blev etableret i 2014 og opløst efter 2018-sæsonen. En af medlemmerne af holdet i 2014, var vinderen af  Giro Rosa 2013, Mara Abbott,. Holdet fik sin debut ved det første løb af Tour Femenino de San Luis, der blev vundet af Alison Powers fra UnitedHealthcare Women’s Team.

Holdet

2018

Sejre

Referencer

Ophørte cykelhold fra Spanien
Cykelhold for kvinder
Ophørt i 2018
Duffelcoat

Duffelcoat er en varm, kort frakke eller overfrakke som er lavet af duffel, der er et tykt, groft uldmateriale. En duffelcoat lukkes med pinde lavet af horn, ben, træ eller plast, som indsættes i tilhørende stropper. Frakken er typisk udstyret med en hætte og bruges som overtøj af både mænd og kvinder.

Baggrund og brug 

Duffelcoaten regnes normalt for britisk, og den stammer oprindeligt fra 1890, hvor en engelsk klædefabrikant begyndte at markedsføre vintertøj fremstillet af duffel-tekstil fra Belgien. Duffelcoaten blev særligt populær som overtøj for britiske marinesoldater under første og anden verdenskrig. Hætten blev lavet stor og bred nok til at kunne trækkes over en matroshue, og pindene som lukker jakken, blev valgt sådan at man kunne håndtere dem iført vanter.

Duffelcoater har siden 1960'erne også været vældig populære i Frankrig.

Duffel er et glat eller diagonalvævet uldstof. Ordet stammer fra stoffets oprindelse i byen Duffel i Belgien.

Referencer

Eksterne henvisninger 
Duffle Coat history by Gloverall 

Frakker
Tour Femenino de San Luis

Tour Femenino de San Luis er et etapecykelløb for kvinder, der findes sted hvert år i San Luis, Argentina.

Vindere 

Cykelløb for kvinder
Cykelløb i Argentina
China Liv Pro Cycling

China Liv Pro Cycling er et professionelt cykelhold for kvinder, baseret i Hong Kong.

Holdet

2018

Referencer

Cykelhold fra Kina
Cykelhold for kvinder
Friis Arne Petersen

Friis Arne Petersen (født 25. november 1952 i Skagen) er en tidligere dansk diplomat, der var direktør i Udenrigsministeriet fra 1997 til 2005 og senest fra 15. august 2015 til 31. august 2020 var Danmarks ambassadør i Tyskland.

Fra ambassaden i Tysklands hovedstad Berlin var Friis Arne Petersen ligeledes akkrediteret som Danmarks ambassadør i Schweiz og Liechtenstein.

Historie 
Petersen blev uddannet cand.polit. fra Københavns Universitet i 1978. Han blev efter endt uddannelse ansat som sekretær for Rigsrevisionen i to år. I 1979 blev han ansat i Udenrigsministeriet, og samme år udpeget til fuldmægtig. Fra 1981 til 1984 var Friis Arne Petersen udstationeret på den danske ambassade i Kairo, Egypten.

I 1986 blev han leder af ministersekretariatet for udenrigsminister Uffe Ellemann-Jensen, og fortsatte i 1993 under Niels Helveg Petersen. I 1994 blev han kontorchef med ansvaret for Rusland og Østeuropa, inden han i 1997 blev udnævnt til direktør for Udenrigsministeriet.

Friis Arne Petersen blev i 2005 sendt til Washington, da han skulle afløse Ulrik Federspiel som Danmarks ambassadør i USA. Et embede han havde indtil 2010, hvor han blev udnævnt som ambassadør i Kina. Her var han også ambassadør i fem år, inden han med virkning fra 15. august 2015 blev Danmarks ambassadør i Tyskland, og akkrediteret ambassadør i Schweiz og Liechtenstein.

I 2020 blev Friis Arne Petersen pensioneret fra Udenrigsministeriet og tiltrådte en stilling som partner og Public Affairs-direktør i konsulenthuset Rud Pedersen.

Hæder 
 Kommandør af 1. grad af Dannebrog
 Grønlands Hjemmestyres fortjenstmedalje (guld)
 Storkors fra Egypten, Belgien, Brasilien, Bulgarien, Tyskland, Finland, Japan, Jordan, Luxembourg, Rumænien, Thailand og Det Forenede Kongerige (GCMG)

Referencer

Eksterne henvisninger 
 Danmarks ambassade i Tysklands officielle websted 

Personer fra Skagen
Ambassadører fra Danmark
Kommandører af 1. grad af Dannebrog
Personer i Kraks Blå Bog
Dargun

Dargun er en by og kommune, som er benævnt Landstadt, som ikke er medlem af et forvaltningssamarbejde (tysk amtsfreie Landstadt), i det nordøstlige Tyskland, beliggende over 50 km sydøst for Rostock og helt mod nord i Landkreis Mecklenburgische Seenplatte i delstaten Mecklenburg-Vorpommern. Fra 1815 til 1918 var Dargun en del af Storhertugdømmet Mecklenburg-Schwerin. Efter indlemmelse af fire øvrige kommuner i midten af 2004 var indbyggertallet 5.097 den 31. december 2005.

Geografi 

Dargun er beliggende i en sidedal til floden Peene, få kilometer nord for Kummerower See og Mecklenburgische Schweiz. Kommunen grænser mod nord til Landkreis Vorpommern-Rügen, og mod vest til Landkreis Rostock. Kommunen går fra floden Trebels bred, til den lavtliggende Peene. Bakkerne i kommunen er op til 40 meter høje. Dargun ligger ved nordenden af Naturparken Mecklenburgische Schweiz und Kummerower See.

Afstande 
Selve byen Dargun i den nordligste del af Landkreis Mecklenburgische Seenplatte grænsende i øst til kommunerne Nossendorf, nordligst, og Warrenzin i forvaltningssamarbejdet Amt Demmin-Land,  ligger 197 km syd for og på en længdegrad en anelse østligere end København, over 60 km syd for Østersøen, 12 km vest for Hansestadt Demmin, 85 km sydvest for Sassnitz på Rügen, 46 km nordvest for Neubrandenburg, som ligger stik øst for Hamborg, over 50 km sydøst for Rostock, 50 km sydvest for Stralsund, 100 km øst for Schwerin og Wismar, 122 km nordvest for Stettin, 142 km øst for byen Lübeck, som dog ligger på en breddegrad en anelse længere mod syd, over 190 km øst for Hamborg, som ligger på en næsten 40 km sydligere breddegrad, 160 km nord for Berlin, som dog ligger på en længdegrad en smule østligere end Dargun.

Nabokommuner 
Nabokommuner er (med uret): Grammendorf, Nossendorf, Warrenzin, Verchen, Stadt Neukalen, Altkalen, Finkenthal og Behren-Lübchin.

Landsbyer og bydele 
Til kommunen hører, udover Dargun bydelene og landsbyerne Glasow, Aalbude, Brudersdorf, Stubbendorf, Wagun og Zarnekow.

Eksterne kilder og henvisninger 

 Byens websted 
 Statistik om Dargun 

Byer i Mecklenburg-Vorpommern
Byer i Kreis Mecklenburgische Seenplatte
Diego Simonet

Diego Esteban Simonet (født 26. december 1989) er en argentinsk håndboldspiller. Han spiller for Montpellier og argentinske landshold.

Han konkurrerede ved VM i håndbold 2011 i Sverige, i Sommer-OL 2012 i London, ved VM i håndbold 2013 i Spanien og ved VM i håndbold 2015 i Qatar. 

Med Argentinas nationale håndboldhold, vandt han seks kontinentale mesterskaber (2000, 2002, 2004, 2010, 2012 og 2014), som den bedste håndboldhold i Amerika.

Eksterne henvisninger 
 

Håndboldspillere fra Argentina
Olympiske håndboldspillere fra Argentina
Håndboldspillere ved sommer-OL 2012
Deltagere for Argentina ved sommer-OL 2012
Håndboldspillere ved sommer-OL 2020
Deltagere for Argentina ved sommer-OL 2020